Aaliyah
Aaliyah Dana Haughton (Brooklyn, 16. januara 1979 – Marsh Harbour, Bahami, 25. august 2001), poznatija samo kao Aaliyah, je bila američka pjevačica, plesačica, glumica i manekenka. R&B pjevač R. Kelly joj je prvi pružio priliku, a postala je poznata s nekoliko hit-singlova ("Are You That Somebody?", "Try Again" i "More Than a Woman") u produkciji Missy Elliott i Timbalanda. Unatoč relativno kratkoj karijeri, prodala je preko 40 miliona ploča u SAD-u i preko 80 miliona širom svijeta. Također, njena saradnja s Timbalandom uvelike je oblikovala zvuk R&B-ja u drugoj polovini 1990tih. Bila je i manekenka za kuću Tommy Hilfiger i glumila u filmovima Romeo mora umrijeti i Kraljica prokletih prije tragične pogibije u avionskoj nesreći na Bahamima.